Somos conscients de que la iniciativa social ha d'ir acompanyada de politicas lingüisticas y midas eficaces. Per ixo, fa dos anyos decidiemos d'iniciar una iniciativa conchunta con l'obchectivo d'incluyir en o debat politico la garantía d'os dreitos lingüisticos en os nuestros territorios con a presentación d'o documento Pluralidat lingüistica: libertat, igualdat y democracia an que clamamos a los partius a asumir los principios d'a igualdat lingüistica, pa asegurar una sociedat chusta, verdaderament plural y democratica con dreitos y debers efectivament iguals pa totz.
#000002
Dende la Declaración Universal de Dreitos Humans dica la Declaración Universal de Dreitos Lingüisticos, dende lo Pacto Internacional de Dreitos Civils y Politicos dica la Carta Europea d'as Luengas Rechionals u Minoritarias, acuerdos internacionals con os quals lo Estau espanyol ye compromeso, en totz ells i hai coincidencia en que totz los pueblos y las comunidatz lingüisticas, iguals en capacidatz, han d'estar tamién iguals en o dreito a fer totas las actividatz humanas en o suyo propio idioma. Igualdat, libertat y democracia con voluntat d'exercicio.
#000005
La voluntat d'as entidatz socials de dialogar y arribar a un acuerdo acceptando totas las propuestas alternativas a la nuestra, con a sola condición de tener como base la igualdat de totas las comunidatz lingüisticas, y la voluntat de meter-la en practica y implementar accions concretas s'ha trobau, d'una man, con un PP que presentó una esmienda que reconoixeba la necesidat d'a igualdat de dreitos y debers, pero seguiba imposando limites que vuedaban la propuesta de voluntat practica y, d'atra man, con un PSOE zarrau a lo reconoiximiento mas basico d'a plena igualdat de totas las luengas existents en o estau.
#000006
Hemos ubierto una finestra, pero lo futuro d'as nuestras luengas precisa que se'n ubran muitas mas y que nunca no se tornen a zarrar. Insistiremos y seguiremos actuando dende las nuestras diversas realidatz, pero tamién coordinaus en totz los espacios que podamos en a busqueda d'una democracia real que refuse tota mena de racismo, incluyiu lo lingüistico, que desprecia, excluye y discrimina ciudadanos per estar miembros d'una comunidat lingüistica.
#000009
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de nuestra política de cookies, pincha el enlace para más información.
#000019